《送刘述宪赴福建副使督理银课》
明代·程敏政

画舫薰风向八闽，西江人物外台臣。玺书在手官威重，金带横腰宠命申。

圣代不增新利额，清门无忝旧儒绅。同年况接同门契，倾倒离觞莫厌频。

作者简介：（1445—1499）明徽州府休宁人，字克勤。程信子。成化二年进士。授编修，历左谕德，以学问该博著称。弘治中官至礼部右侍郎兼侍读学士。见唐寅乡试卷，激赏之。十二年，主持会试，以试题外泄，被劾为通关节于唐寅等，下狱。寻勒致仕卒。有《新安文献志》、《明文衡》、《篁墩集》。